SRIP Tovarne Prihodnosti

Pavšalno financiranje v Horizon Europe
2023-05-11 10:00 - 12:00 (Europe/Ljubljana)
Evropska komisija 11. maja organizira spletni seminar o pavšalnem financiranju v programu Horizon Evrope. Sejo bo vodil Ulrich Genschel, vodja sektorja – Poenostavitev financiranja Horizon, in bo vključevala pojasnila o tem, kako shema financiranja deluje in kako napisati prijavo. Poleg tega bo dogodek imel panelno razpravo s povabljenimi gosti ter praktičnimi izkušnjami s pavšalnimi nepovratnimi sredstvi, pa tudi čas, namenjen vprašanjem udeležencev.
Agendo dogodka najdete tukaj>>. Prenos v živo bo prek iste povezave na voljo 11. maja.
Če se ne boste mogli udeležiti, bodo prosojnice in posnetek seje na voljo pozneje.

BLUEWARE SLOVENIJA: Pospešimo inovacijsko sodelovanje v trajnostnem modrem gospodarstvu Slovenije
2023-05-11 09:00 - 14:00
Po lanskem uspešnem začetku vzpostavljanja inovacijske skupnosti za trajnostno modro gospodarstvo Slovenije, letos nadaljujejo poslanstvo in želijo inovacijsko sodelovanje za trajnostno rabo morskih virov še pospešiti. Zato 11. maja v Tehnološkem parku Ljubljana organizirajo dogodek BLUEWARE SLOVENIJA – Pospešimo inovacijsko sodelovanje v trajnostnem modrem gospodarstvu Slovenije!
Na lanskem dogodku smo pričeli proces povezovanja podjetij, raziskovalnih organizacij, snovalcev politik in regulatorjev ter nevladnih organizacij in zainteresirane javnosti v modro inovacijsko skupnost.
Modro gospodarstvo zajema vse industrije in sektorje, povezane z oceani, morji in obalami, ne glede na to, ali se njihove dejavnosti izvajajo na morju ali na kopnem.
Za trajnostno rabo morja so ključne modre inovacije. Te omogočajo številne poslovne priložnosti v tradicionalnih pomorskih sektorjih, pospešeno rastejo in razvijajo pa se tudi novi sektorji modrega gospodarstva. Modre inovacije obenem zagotavljajo, da se kakovost morskega okolja trajnostno ne le ohranja, temveč postopoma tudi obnavlja.
Na tokratnem dogodku bomo:

predstavili rezultate mapiranja tehnoloških in inovacijskih potencialov v slovenskem modrem gospodarstvu in tehnološke in tržne trende, ki bodo v prihodnje oblikovali modro gospodarstvo,
predstavili inovativne tehnološke rešitve in projekte na fokusnih področjih modrega gospodarstva v Sloveniji
definirali, kateri koraki so potrebni in kaj lahko skupaj naredimo za razvoj in globalni preboj modrega gospodarstva v Sloveniji.

Dogodek je namenjen podjetjem, raziskovalnim organizacijam, snovalcem politik in regulatorjev, organizacijam podpornega in inovativnega okolja, organizacijam za prenos znanja ter zainteresirani javnosti za trajnostno modro gospodarstvo.
Dodatne informacije
Dobrodošli, prijave tukaj.

LOTRIČ Metrology M & Q AKADEMIJA (maj 2023)
2023-05-10 - 2023-05-31
LOTRIČ Metrology vas vabi, da se v maju pridružite na izobraževanjih v okviru M & Q akademije.
»Vse, kar morate vedeti o »: od 1 do 8 koristnih ur – tudi izkustveno!
Na kratkih in dinamičnih izobraževalnih srečanjih boste spoznali prvine posameznih področij meroslovja.

Vse, kar morate vedeti o Obvladovanju opreme v zdravstvu: 10.5.2023
Pridobili boste znanje s področja osnov meroslovja in celostnega obvladovanja merilne opreme za posamezno področje dela v zdravstvu.
Vse, kar morate vedeti o Pipetiranju: 11.5.2023
Udeleženci boste pridobili znanje s področja osnov geometrijskega dimenzioniranja in toleriranja.
Vse, kar morate vedeti o Tlaku: 18. 5. 2023
Pridobili boste pridobili znanje s področja osnov meroslovja in celostnega meroslovnega obvladovanja meril za merjenje tlaka.
Vse, kar morate vedeti o certifikatu: 23. 5. 2023
Udeleženci boste pridobili znanja za prepoznavanje elementov in ustreznosti certifikatov.
Vse, kar morate vedeti o Sistemu vodenja laboratorijev ISO 17025: 24. 5. 2023
Udeleženci boste pridobili znanje s področja osnovnih zahtev standarda in nasvete za ocenjevanje ter vsakdanje delo.
Vse, kar morate vedeti o Trdoti: 25. 5. 2023
Udeleženci boste pridobili znanje s področja osnov meroslovja in celostnega meroslovnega obvladovanja merilnikov trdote.
Vse, kar morate vedeti o Sistemu vodenja kontrolnih organov (ISO 17020): 31. 5. 2023
Udeleženci boste pridobili znanje s področja osnov sistema vodenja kontrolnega organa.

Za prijavo na posamezna izobraževanja sledite povezavam.
Dodatne informacije >>

Projektni forum 2023
2023-05-09
Kakšen je potencial in kateri so izzivi, ki v projektni management prihajajo s hitrim napredkom UI? Vabljeni na konferenco Projektni forum 2023!

Vljudno vabljeni na konferenco Projektni forum 2023, ki bo potekala v torek, 9. maja 2023, v Hotelu A (pri Žalcu). Organizator dogodka je Slovensko združenje za projektni management.
Letošnja tema dogodka je namenjena vsem, ki se ukvarjajo s projekti, vodenjem ali delujejo na področju oz. jih zanima področje umetne inteligence. Naslov letošnjega dogodka je Prihodnost projektnega managementa: integracija umetne inteligence in človeškega znanja.
Umetna inteligenca na velika vrata vstopa v vse organizacije, v vse procese in v življenje vsakega posameznika. Na velika vrata vstopa tudi v svet projektov in projektnega managementa. Kakšen je potencial in kateri so izzivi, ki v projektni management prihajajo s hitrim napredkom UI, bo osrednji predmet razprav in razmišljanj na Projektnem forumu 2023.
Na konferenci se vam bodo kot govorniki pridružili dr. Igor Vrečko (EPF, ZPM), Mitja Trampuž (AI4SI, CREApro d.o.o.), Tomi Ilijaš (Arctur d.o.o.), dr. Boris Cergol (Endava d.o.o.), dr. Franc Bračun (NLB d.d.), Gregor Jeromen (Result d.o.o.), Boštjan Božič (Trapview by EFOS d.o.o.), Martin Pečar (Omniopti d.o.o.).
Več o konferenci Projektni forum 2023 in prijava na konferenco na www.zpm.si/forum.
Vljudno vabljeni!

Delegacija na Dansko
2023-05-08 | Danska
V SRIP – KG organizirajo delegacijo na Dansko v mesecu maju – ogled dobrih praks na področju krožnega gospodarstva.
Spodaj so predlogi ogledov, za oddajo prijave pa se zgolj izpolni vprašalnik TUKAJ.

State of Green: https://stateofgreen.com/en/focus-areas/circular-economy/
ErhvervsForum Roskilde https://erhvervsforum.biz/, ki ima več kot 400 članov podjetij; ob prvem stiku so predlagali, da bi obiskali tudi nekaj razvojnih centrov in podjetij kot npr. Clean Cluster na Roskilde University https://cleancluster.dk/en/,..
Danska tehnološka univerza (DTU), ki povezuje znanje in raziskave z na novo ustanovljenimi podjetji; sestanek bi lahko bil organiziran na Aqua-Green https://aquagreen.dk/, med predlogi je tudi obisk podjetja The Momentum Group https://momentum-gruppen.com/ (clean energy solutions),
sprejem na veleposlaništvu
sestanki s predstavniki Roskilde Municipalitys Department for Economy and Business, Business Committee in z Danske Regioners Miljø- og Klimaudvalg, (Danish Regions Environmental- and Klimate Comimttee).

SRIP bi finančno pokril organizacijo delegacije in oglede ter omogočil cenejši nakup vozovnic in rezervacij namestitev.

Lokalna energetska skupnost kot majhna vodikova dolina - zelena in trajnostna energija
2023-04-24 09:30 - 11:00
KCSTV sodeluje na 4. posvetu EU makroregijskih strategij s panelom o lokalnih energetskih skupnostih
Lokalna energetska skupnost (LES) z integriranimi vodikovimi sistemi (H2LES), povezana z omrežjem, je ekosistem, ki združuje trajnostne vrednote in cilje in predstavlja podsistem v oskrbi z energijo, kjer ima vodik ključno vlogo uravnoteženja lokalne proizvodnje in porabe – majhna vodikova dolina.
LES predstavlja virtualni socio-ekonomski regionalni sistem, osnovan na skupnostnih vrednotah in vzpostavlja okolje za inovacije in investicije lokalnih akterjev, zlasti novih tehnoloških podjetij in predstavnikov mlajših generacij.
Agenda posveta:

Demonstracijski primer H2LES v Wunsidelu v Nemčiji
H2LES kot podsistem v vertikalno strukturiranem energetskem sistemu
Zeleni vodikov prosumer – Proizvajalec in hkrati potrošnik zelenega vodika.
Načrtovanje in testiranje decentralizirane proizvodnje vodika.

Sodelujoči:
Gerhard Meindl, StaadtWerk Wunsiedel, Nemčija
Sašo Brus, RENN Solutions d.o.o., Slovenija
Zoran Marinšek, Kompetenčni center za napredne tehnologije vodenja, Slovenija
Martina Wettin, Nilsson Energy, Švedska
Moderator
Bart Biebuyck, Clean Hydrogen Partnership
Registracije je možna do 17.4.2023.

Advanced Factories: Access to Tech Event
2023-04-20 10:00 - 13:30
Inovativnost je temelj za izboljšanje načina proizvodnje podjetij, načina, kako si zasnujejo podjetja in načina, kako se ukvarjajo s tem, kar se ne zdi več vredno.
EIT Manufacturing predstavlja »Access to Tech«, ekskluzivni dogodek, na katerem bodo najboljše inovativne skupine iz portfelja EIT Manufacturing iz vse Evrope predlagale nove rešitve za izboljšanje procesov in izdelkov v proizvodnih obratih. Ti scaleupi bodo povabljeni, da se srečajo z izbranim številom industrijskih korporacij, ki so pripravljene spoznati inovacije, ki so že preizkušene na trgih, in potencialno sodelovati z njimi za izboljšanje lastnih procesov.
Ta dogodek je soorganiziran z Acció, agencijo katalonske vlade za poslovno konkurenčnost, in bo potekal v okviru njihovega dogodka “Open Innovation Challenge Manufacturing”. Dostop do tehnologije bo potekal v četrtek, 20. aprila, na sejmu Advanced Factories Expo & Congress v Barceloni (Španija) od 10.00 do 13.30.
Cilj dogodka je prinesti vzorec tehnologij in rešitev iz vse Evrope s potencialom za pomoč podjetjem in MSP pri proizvodnji na bolj učinkovit in trajnosten način, kar vodi do višjih marž in nižjih emisij.
Vrste tehnologij bodo raznolike in se bodo ukvarjale z vprašanji, kot so: sledenje, prediktivno vzdrževanje, zagotavljanje kakovosti, energetska učinkovitost, krožno gospodarstvo in več.
Kako lahko sodelujete na dogodku?
Pri Access to Tech lahko sodelujete na dva načina. Prva možnost vam omogoča načrtovanje sestankov s sodelujočimi zagonskimi podjetji z registracijo v naši mrežni platformi. Druga možnost ponuja priložnost, da se udeležite jutranjega dela dogodka in poslušate vse konference in predstavitve.
Dodatne informacije in prijava>>

3. Informativni dan za Javni razpis - »Podpora zagonskim, mikro, malim in srednjim podjetjem pri strateški trajnostni in krožni transformaciji poslovanja v letih 2022-2025«
2023-04-20 10:00 - 11:30
Javna agencija SPIRIT Slovenija pripravlja 3. Informativni dan za Javni razpis – »Podpora zagonskim, mikro, malim in srednjim podjetjem pri strateški trajnostni in krožni transformaciji poslovanja v letih 2022-2025«.
3. Informativni dan je prioritetno namenjen potencialnim prijaviteljem, ki se želijo prijaviti na SKLOP II (zagonska in mikro podjetja).
Informativni dan bo potekal preko spleta na ZOOM platformi.
Več informacij o javnem razpisu
Na 3. informativnem dnevu, ki je prioritetno namenjen potencialnim prijaviteljem na SKLOP II, bo podrobno predstavljen javni razpis, pogoji za kandidiranje, merila za ocenjevanje ter vloga in način prijave, predstavniki SPIRIT Slovenija pa bodo odgovarjali na vprašanja udeležencev.
Udeležba je brezplačna.
Prijava: Za udeležbo na dogodku je obvezna prijava. Prijavni obrazec je na voljo spodaj pod opisom dogodka. Prijave zbirajo do 20. 4. 2023, do 8.30 ure.
Vsi prijavljeni udeleženci bodo na kontaktni mail prejeli ZOOM povezavo za udeležbo najkasneje 20. 4. 2023, do 9.00 ure.

Spodbujanje medregionalnega sodelovanja na podlagi S3: Spodbujanje trajnostnega modrega gospodarstva prek makroregionalnega inovacijskega sodelovanja
2023-04-20 09:30 - 14:00
Tehnološki park Ljubljana in Slovensko gospodarsko in raziskovalno združenje (SBRA) vas vabita na dogodek z naslovom Spodbujanje medregionalnega sodelovanja na podlagi S3: Spodbujanje trajnostnega modrega gospodarstva prek makroregionalnega inovacijskega sodelovanja, ki bo v četrtek,20. aprila 2023
na Stalnem predstavništvu Republike Slovenije pri Evropski uniji (Boulevard du Régent 45-46, 1000 Bruselj).
Cilj dogodka je na osnovi dognanj v Interreg Adrion projektu BLUEAIR, prikazati korake, ki so bili narejeni v smeri sodelovanja na podlagi S3 v trajnostnem modrem gospodarstvu v jadranski in jonski regiji ter razpravljati o makroregionalnem sodelovanju in pospeševanju trajnostnega razvoja v makroregijah in evroregijah EU na osnovi strategij pametne specializacije.
Dogodek bo poudaril pomen spodbujanja medregionalnega sodelovanja med različnimi zainteresiranimi stranmi na področju inovacij v smeri bolj usklajenega pristopa za razvoj ustreznih prednostnih področij in čezmejnih inovacij. Namen dogodka je navdihniti druge makroregije in evroregije EU, da sprejmejo podobne pristope na prednostnih področjih, ki so pomembna za njihove zadevne regije.
Prosimo vas, da se na dogodek prijavite najkasneje do ponedeljka, 17. aprila 2023, do 18.00.
Prijave na konferenco zbirajo na tej spletni strani, program konference pa je na voljo na tej povezavi.
Konferenca je brezplačna, potekala bo v angleškem jeziku.

Dan orodjarstva 2023
2023-04-20 09:00 - 15:30 | Celjski sejem, Mednarodni industrijski sejem 2023
TECOS Razvojni center orodjarstva Slovenije vabi na Dan orodjarstva 2023. Največji orodjarski dogodek pri nas se bo osredotočil na zeleni prehod skozi Industrijo 4.0 in aditivne tehnologije.
Pridružite se nam v četrtek, 20. aprila 2023, na Mednarodnem industrijskem sejmu v Celju.
Dan orodjarstva bo najsodobnejše pristope v orodjarstvu povezal s primeri dobrih domačih in tujih praks, projektnega sodelovanja in financiranja.
Dogodek je tudi letos brezplačen (a je nanj potrebna prijava). Podrobnosti in brezplačna povezava sta na voljo TUKAJ.
Vabljeni, veselimo se ponovnega srečanja in izmenjave izkušenj.

Uvajanje digitalizacije v proizvodnih podjetjih
2023-04-19 09:00 - 15:00
V okviru ZEE in SRIP ToP grozd Pametne tovarne v sodelovanju s Centrom za poklicno usposabljanje vabijo podjetja, da se udeležijo izobraževalnega programa s primeri dobrih praks kako do uvajanja konceptov digitalne preobrazbe v proizvodnih podjetjih. Program bo potekal 19. aprila na Fakulteti za strojništvo v Ljubljani (UL).

Program usposabljanja za digitalno preobrazbo
Cilj programa je usposobiti višji vodstveni in srednje vodstveni kader v razumevanje sledečih tematik:

analizirati poslovne procese in potrebe v organizaciji,
poznati digitalne tehnologije za uporabo v proizvodnji in njihove prednosti,
poznati pomen inoviranja in razvijanja poslovnih modelov s pomočjo digitalnih tehnologij, ter spoznali poslovne koristi in dodano vrednost,
poznati prednosti uporabe podatkovne analitike,
prepoznavati prednost digitalizacije pri delu s kupci in dobavitelji, ter sistemsko razmišljati glede na celoten proces verige vrednosti,
prepoznati prednosti agilnosti in potrebe po uvajanju sprememb.

Komu je seminar namenjen?

Program priporočamo vodilnim delavcem srednje velikih in manjših proizvodnih podjetij, ki so zaznala potrebo po posodobitvi proizvodnih procesov.
Vsem, ki se še niso soočili z vprašanjem uvajanje digitalizacije v proizvodna podjetja.

V programu bodo udeleženci pridobili potrebne kompetence za uvajanje digitalizacije:

identificirati procese in tehnologije, ki jih je potrebno vključiti v digitalizacijo podjetja,
seznaniti se s ključnimi cilji digitalne strategije oz. preveriti njihovo kakovost,
prepoznati primernost posameznih tehnoloških rešitev glede na proizvodnjo.

Več informacij in prijava na povezavi.

Z merjenjem mehanskih veličin do inovacijskih prebojev
2023-04-18 12:00 - 14:10 | Spletni dogodek ZOOM
Vabljeni na spletni dogodek
Z MERJENJEM MEHANSKIH VELIČIN DO INOVACIJSKIH PREBOJEV
Dogodek bo potekal v spletnem okolju Zoom, v torek 18. aprila 2023, od 12.00 do 14.10

Na srečanju bomo predstavili metodologije in tehnologije za merjenje pomikov, zasukov, sil, momentov, mehanske moči in raztezkov. Prav tako pa boste imeli priložnost zastaviti svoja vprašanja in prejeli odgovore neposredno s strani strokovnjakov.

PROGRAM
12:00-12:05
Uvodni pozdrav
doc. dr.I. Junkar, predsednica Upravnega odbora SRIP ToP
12:06-12:10
Uvodni pozdrav in nagovor
prof. ddr. Denis Đonlagić, UM, FERI
12:11-:13:01
Predavanje merjenje sil, mehanske moči, momentov, raztezkov
prof. dr. Andrej Štrukelj, UM, FG
13:03-13:53
Predavanje merjenje pomikov, zasukov
Matija Podhraški, RLS Merilna tehnika d.o.o.
13:54-14:00
Oris aktualnih javnih razpisov za EU sredstva
Andrej Kokol, Intrakon d.o.o.
14:00-14:10
Vprašanja in odgovori

Dogodek je brezplačen, obvezna pa je predhodna prijava TUKAJ >>
VABILO >>

Avtomatizacija v industriji in gospodarstvu AIG'23
2023-04-13 - 2023-04-14
Konferenca Avtomatizacija v industriji in gospodarstvu AIG’23 je največja konferenca s področja avtomatizacije v državi. Zainteresirano strokovno javnost seznanja z domačimi dosežki na področju avtomatizacije – prinaša vabljena predavanja, predstavitve člankov, podelitev nagrad Tehnološke mreže, predstavitve pokroviteljev, borzo kadrov in tekmovanje študentskih prispevkov.
Teme predavanj so osredotočene na avtomatizacijo industrijskih obratov, avtomatizacijo v logistiki in prometu, avtomatizacijo v energetiki, pametna mesta in skupnosti, pametne stavbe in dom, krožno gospodarstvo, trajnostno pridelavo hrane, tovarne prihodnosti in mobilnost ter izkušnje in izzive pri izobraževanju avtomatikov na daljavo.
V sklopu konference KC STV 13.4. 2023 s pričetkom ob 14:30 organizira okroglo mizo z naslovom Tovarne prihodnosti in zeleni prehod, ki jo moderira dr. Zoran Marinšek z naslednjimi sodelujočimi:

Matevž Frangež, državni sekretar na MGTŠ
dr. Peter Wostner, UMAR
mag. Matjaž Čemažar, direktor Domel d.o.o.
Stojan Kokošar, Kolektor SISTEH d.o.o.
Nina Meglič, Štejerska gospodarska zbornica (SRIP KG)

Po zaključku okrogle mize pa so obiskovalci vabljeni tudi na podelitev nagrad najboljših magistrskih in diplomskih nalog s področja avtomatizacije in vodenja procesov, ki jih vsako leto organizira Tehnološka mreža za sodobne tehnologije vodenja. Mladi upi tudi letos ne bodo razočarali!
Več o prijavi in programu konference izveste na tej povezavi!
Veselimo se vašega obiska in osebnega srečanja z vami.

Predstavitev inovacijskih vavčerjev
2023-04-12 09:00 - 11:00
V okviru projekta CIRCI – Uvajanje krožnega gospodarstva v industrijske procese, vas prijazno vabimo na predstavitev javnega razpisa za inovacijske vavčerje, ki bo potekala v sredo, 12.4.2023 s pričetkom ob 9.00 na povezavi MS Teams. Cilj srečanja je predstavitev inovacijskih vavčerjev, ki podpirajo projekte z novimi načini uporabe stranskih materialov nastalih v industrijskih procesih, ki smo jih identificirali v procesu priprave podatkovne baze projekta CIRCI.
Srečanje bomo pričeli s predstavitvijo projekta CIRCI ter njegovega glavnega produkta – CIRCI podatkovne baze stranskih materialov v proizvodnji, s poudarkom na sledečih industrijah: elektroindustrija, plastičarska industrija in kovinska industrija. Organizatorji bomo z udeleženci delili podrobnosti glede pravil in dokumentacije potrebne za prijavo na razpis, ter odgovarjali na morebitna vprašanja.
Okvirna agenda:

Predstavitev projekta CIRCI
Otvoritev razpisa za inovacijske vavčerje
Baza podatkov sekundarnih materialov
Q & A

Razpis bo odprt od 12.4. do 15.5.2023.

>> Prijava na dogodek <<
Dogodek je brezplačen in je namenjen zainteresiranim organizacijam, ki se želijo vključiti v proces krožnega gospodarstva. Vašo udeležbo potrdite preko prijavnice na zgornji povezavi do 11. aprila 2023.

Konferenca: Clean Energy Transition – Dutch Orange meets Adriatic Blue
2023-04-06 10:00 - 16:00
Energija, napredek in priložnost. Vljudno vas vabimo, da se prijavite na največjo regionalno konferenco Clean Energy Transition – Dutch Orange meets Adriatic Blue, ki bo potekala v Sloveniji v hotelu Intercontinental 6. aprila 2023 v hibridni obliki. Slovensko-nizozemska Poslovna Platforma SDBP vas skupaj z njihovimi partnerji vabi, da predstavite svoje podjetje in se družite z vodilnimi deležniki bodisi kot spremljevalec bodisi kot sponzor z izbiro enega od prilagojenih sponzorskih paketov.
Namen konference je povezati glavne poslovne in institucionalne deležnike v nizozemskem in jadranskem energetskem sektorju z namenom prenosa znanja, najboljših praks in najnovejših tehnoloških rešitev. Konferenca je organizirana v sodelovanju s Slovenskim poslovnim klubom v Srbiji, nizozemskimi veleposlaništvi v jadranski regiji (Slovenija, Hrvaška, Srbija), RVO (Nizozemska podjetniška agencija), slovenskimi institucijami in jadranskimi poslovnimi klubi. Konferenca se bo osredotočila na vprašanja, kot so razvoj integrirane, medsebojno povezane in digitalizirane energetske krajine, izboljšanje energetske učinkovitosti, varčevanje in upravljanje z energijo, razvoj energetskega sektorja, ki temelji na obnovljivih virih energije, in spodbujanje inovativnih tehnologij. Posebna pozornost bo namenjena organizaciji individualnih srečanj med sodelujočimi podjetji.
Dodatne informacije, programin prijavni obrazec najdete TUKAJ>>.

Predstavitev programa GSTP
2023-04-05 08:00 - 2023-04-06 17:00 | MGTŠ, Kotnikova 5, Ljubljana
Ministrstvo za gospodarstvo, turizem in šport (MGTŠ) v sodelovanju z Evropsko vesoljsko agencijo (ESA) v terminu od 5. do 6. aprila organizira predstavitev programa GSTP (General Support Technology Programme), potrjenega na Ministrski konferenca ESA novembra 2022.
Dogodek bo potekal v prostorih MGTŠ, Kotnikova 5, Ljubljana (sejna soba 2. nadstropje).
Dne 5. 4. 2023 je predvidena predstavitev programa GSTP (Matthew Bullock, Noelia Peinado), nato pa tudi možnost bilateranih sestankov s predstavnikoma ESE.
Prijave za udeležbo na dogodku, interes za bilateralno srečanje ter morebitna dodatna vprašanja posredujte na space.mgts@gov.si.

SIQ usposabljanja v aprilu
2023-04-05 - 2023-04-20
Slovenski institut za kakovost in meroslovje nudi aktualna znanja, izmenjavo izkušenj in strokovno podporo pri iskanju praktičnih rešitev iz delovnega okolja njihovih udeležencev. Z uveljavljenimi predavatelji ter mednarodnim povezovanjem ostajajo vodilni na področjih kakovosti in odličnosti.
Vljudno vas vabimo k udeležbi na spodaj navedenih usposabljanjih, ki bodo potekala v mesecu aprilu 2023.
Za vsa izobraževanja velja popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.
Za dodatne informacije in prijavo sledite povezavam.
NOVOST
Vodja delovne skupine v proizvodnji – 7.04. 2023 (1 dan)
NOVOST
Kako izdelati in dopolniti načrt gospodarjenja z odpadki skladno z novo Uredbo o odpadkih? | 7.04. 2023 (1 dan)
Tečaj za notranje presojevalce sistema vodenja varnosti in zdravja pri delu ISO 45001:2018 | 11. – 12. 04. 2023 (2 dni)
Tečaj za notranje presojevalce sistema ravnanja z okoljem ISO 14001:2015 | 5. – 06. 04. 2023 (2 dni)
Uredba (EU) 2017/745 za medicinske pripomočke (MDR) | 20.04. 2023 (1 dan)
Tečaj za notranje presojevalce sistema upravljanja z energijo ISO 50001:2018 | 18. – 19. 04. 2023 (2 dni)
Tečaj za notranje presojevalce sistema vodenja kakovosti ISO 9001:2015 | 13. – 14. 04. 2023 (2 dni)
NOVOST
E-delavnica: Upravljanje zavzetosti zaposlenih z uporabo Gallupove metodologije Q 12 | 14.04. 2023 (1 dan)
ESG – trajnost in implementacija v organizacijo | 14.04. 2023 (1 dan)
Izračun ogljičnega odtisa izdelka | 17.04. 2023 (1 dan)
NOVOST
Informacijska varnost v avtomobilski industriji – vodenje varovanja informacij po shemi TISAX® | 17.04. 2023 (1 dan)

Znanstveno-tehnološki forum Rudolfovo na temo »DIGITALIZACIJA V GOSPODARSTVU«
2023-04-04 - 2023-04-07
Rudolfovo – Znanstveno in tehnološko središče Novo mesto je ob lanski ustanovitvi so-organiziralo prvi Znanstveno-tehnološki forum, takrat pod imenom Dnevi industrije 4.0 v praksi, na katerem je ob sodelovanju s pomembnimi predstavniki regijskega gospodarskega in izobraževalnega okolja  osvetlilo razloge za ustanovitev tovrstne javne ustanove in dokazalo, da so načrti tedaj novoustanovljenega subjekta dovolj ambiciozni, da si zaslužijo pozornost in podporo širšega okolja.
Letošnja izvedba tega dogodka bo sporočila, posredovana pred letom dni, utrdila in nadgradila, vse s ciljem, da se okrepi zavest o nujnosti vlaganj v raziskave in razvoj ter v prenos znanja iz akademskih ustanov v gospodarstvo, tako na ravni gospodarsko vodilne slovenske regije, kot Slovenije v celoti.
Osrednja tema letošnjega znanstveno-tehnološkega foruma bodo izzivi in rešitve za digitalizacijo v gospodarstvu.
Znanstveno-tehnološki forum Rudolfovo bo 4. aprila 2023 nagovarjal številne relevantne javnosti. Prvenstveno so to predstavniki regijskega in slovenskega gospodarstva, izobraževalnih ustanov iz regije JV Slovenija, predstavniki lokalnih skupnosti, državnih organov, pa tudi medijev in drugih vplivnih javnosti. Na ta dan pričakujemo obiske uglednih predstavnikov države, lokalnih skupnosti, gospodarstva in znanosti. V sklopu foruma bomo uradno odprli nov Laboratorij za razširjeno resničnost.
Program in dodatne informacije se nahajajo na spletni strani: https://www.rud.si/znanstveno-tehnoloski-forum-rudolfovo-2023-4-7-4-2023-podbreznik-15-novo-mesto-osrednja-tema-letosnjega-foruma-bodo-izzivi-in-resitve-za-digitalizacijo-v-gospodarstvu/
Zaradi boljše organizacije vas prosimo, da svoj prihod na dogodek sporočite najpozneje do petka, 31. marca 2023, na naslov: maja.bozic@rudolfovo.eu.

So-ustvarjanje programa Obzorje Evropa: Od strateškega planiranja do razpisov
2023-03-31 09:00 - 12:30
Slovensko gospodarsko in raziskovalno združenje (SBRA) v Bruslju & Agencija za raziskave republike Slovenije (ARRS) vabita na dogodek So-ustvarjanje programa Obzorje Evropa: Od strateškega planiranja do razpisov, ki bo 31. marca 2023, od 09.00 do 12.30 v Mestnem muzeju Ljubljana.
Namen dogodka je predstaviti celoten proces strateškega programiranja največjega programa za raziskave in inovacije, Obzorje Evropa ter ukrepe ERA (»ERA actions«), ki so v tem času zelo aktualni in predmet številnih razprav v Bruslju in širše.
Evropska komisija je v zaključni fazi posvetovanja z deležniki glede priprave strateškega programskega dokumenta za obdobje 2025-2027, ki bo predstavljal glavne usmeritve za nadaljnje oblikovanje delovnih programov in posledično razpisov za nepovratna EU sredstva. Na dogodku bomo tudi na kratko predstavili kako deluje Slovensko gospodarsko in raziskovalno združenje v Bruslju (SBRA) v navezi z različnimi pomembnimi evropskimi združenji in različnimi evropskimi institucijam vključno z evropsko komisijo. Dogodek bomo zaključili z okroglo mizo najvišjih predstavnikov različnih slovenskih znanstvenoraziskovalnih institucij o tematikah tega dogodka.
Na dogodek se prijavite najkasneje do srede, 29. marca 2023 do 18.00.
Prijave na konferenco zbirajo na tej spletni strani, program konference pa je na voljo na tej povezavi.
Konferenca je brezplačna, potekala bo v slovenskem in angleškem jeziku.
Lepo vabljeni!

Priprava na trajnostno poslovanje v gospodarstvu
2023-03-30 09:30 - 11:30
Trajnostna poslovna strategija podjetja predstavlja logično pot, ki na dolgi rok vodi do koristi za družbo, okolje in ekonomijo, hkrati pa več kot poslovno uspešnost podjetja.
Trajno poročanje in upravljanje podatkov sta kritična sestavna dela sodobne poslovne prakse, saj si organizacije vedno bolj prizadevajo pokazati svojo zavezanost z okoljskim, družbenim in upravljavskim ciljem (ESG).
Na spletnem seminarju bomo govorili, kaj je pomembno vedeti o ESG na splošno in o njegovi implementaciji v podjetje, raziskali zakonodajne okvire EU, pomen trajnostnega poročanja in učinkovitega upravljanja z ESG podatki.
Predstavili bomo tudi motive v praksi trajnostnega delovanja storitvenih podjetij v Sloveniji ter osvetlili rezultate trajnostnega delovanja, med drugimi skozi večje konkurenčne prednosti podjetij.
Spletni seminar je namenjen srednje velikim in velikim podjetjem, ki prevzemajo trajnostna načela poslovanja, se pripravljajo na nove zahteve poročanja ESG in če želijo biti bolj trajnostno naravnana.
Tematike, ki jih bomo predstavili na spletnem seminarju:

Kaj je pomembno vedeti o ESG na splošno in o njegovi uspešnosti v podjetju?
Kaj so koristi trajnostne preobrazbe podjetja?
Kako pripraviti podatke in kako poročati v skladu z regulativo EU?
Kako se pripraviti na trajnostno strategijo?
Kaj pove širši vpogled v stanje na področju trajnostnega delovanja podjetij pri nas?
Kako se tega lotevajo podjetja, ki so že stopila na to pot?
Primeri dobrih praks

OPIS PREDAVANJ si lahko ogledate tukaj >>
Vabljeni, da se nam pridružite!
Udeležba je brezplačna, na spletni seminar se je treba prijaviti!

Dodatne informacije in prijava

Ženske v kibernetski varnosti – trendi, priložnosti in aktualni izzivi
2023-03-29 13:00 - 15:30
Sekcija za kibernetsko varnost (SeKV), ki deluje v okviru Združenja za informatiko in telekomunikacije pri GZS in DIH Slovenije vas vabijo na dogodek: Ženske v kibernetski varnosti – trendi, priložnosti in aktualni izzivi ki bo potekal v sredo, 29. marca 2023, 13.00–15.30 uri v dvorani A na GZS.
Slovenija ima poleg številnih odličnih športnic, tudi odlične znanstvenice, podjetnice in strokovnjakinje. Njihovo delo in rezultati kažejo, da so pri svojem delu zelo uspešne. Namen tega dogodka je predstaviti inspirativne zgodbe žensk, ki delujejo na področju kibernetske varnosti.
Celotna IKT industrija se sooča s pomanjkanjem usposobljenega kadra in tu področje kibernetske varnosti ni izjema. Delež žensk, ki delujejo na področju kibernetske varnosti je izredno nizek in nesprejemljiv tako z vidika enakopravnosti kot neizkoriščenih priložnosti. Na dogodku bodo ženske, ki delujejo na tem področju, predstavile aktualne teme kibernetske varnosti, svoje lastne izkušnje pri vodenju projektov, mednarodne pobude ter številne dobre prakse.
Raznolikost v perspektivah, vodenju in izkušnjah na področju kibernetske varnosti je še kako pomembna. Različne perspektive, ki jih prinašajo ženske, lahko vodijo do boljših poslovnih odločitev in močnejših varnostnih protokolov.
Cilj dogodka je, da v podjetjih in ustanovah spodbudimo aktivnosti za večje vključevanje žensk v poklice kibernetske varnosti. Želimo tudi spodbuditi ženske, da se odločajo za karierno pot v poklicih kibernetske varnosti. Poleg zanimivih inspirativnih predavanj bo potekala tudi okrogla miza, kjer bodo udeleženke in udeleženci obravnavali razloge za nizko vključenost žensk v KV, potrebne ukrepe ter dobre prakse, ki so spodbudile k večji vključenosti žensk v te poklice.
Vabimo vas k aktivni razpravi za povečanje atraktivnosti poklicev kibernetske varnosti za ženske in njihovo hitrejše vključevanje.

Dan odprtih vrat Instituta "Jožef Stefan"
2023-03-25 09:00 - 14:30 | Institut “Jožef Stefan”, Jamova cesta 39, Ljubljana, 1000
Na Institutu “Jožef Stefan” (IJS) že tradicionalno organiziramo dan odprtih vrat, ki bo letos potekla v soboto 25. marca 2023, in vljudno vabi vse starejše in mlajše generacije, da se udeležijo vodenih ogledov.
Dan odprtih vrat IJS je namenjen splošni javnosti, ko na obisk sprejmemo vse, ki jih zanima, kaj raziskujemo na našem inštitutu in kako bomo lahko s tem prispevali k skladni družbi prihodnosti.
Dan odprtih vrat se s prvimi ogledi na Institutu na Jamovi 39 začne ob 9. uri. Predstavitve se začenjajo vsako polno uro in trajajo eno uro. Ob 10., 11. in 12. uri bo vodenje tudi v angleščini. Zadnji ogledi se začnejo ob 13. uri.
Na Reaktorskem centru v Podgorici pri Ljubljani, Brinje 40, se predstavitve začnejo ob 9.30, 10.30, 11.30, 12.30 in 13.30. Za vstop v Reaktorski center je obvezen osebni dokument (osebna izkaznica, potni list). Obiskovalci se lahko tja pripeljejo sami in tam parkirajo. Organiziran je tudi brezplačni avtobusni prevoz na relaciji IJS Jamova – Reaktorski center Podgorica. Kapaciteta avtobusnega prevoza je omejena.
Vozni red:
Avtobus Jamova – Reaktor: 09.00, 10.00, 11.00, 12.00, 13.00. Avtobus Reaktor – Jamova: 09.30, 10.30, 11.30, 12.30, 13.30, 14.30.

Z željo, da se lahko razvije tudi pogovor, smo omejili število udeležencev na predstavitvi posameznega programskega sklopa. Vsi ogledi so brezplačni, predhodna prijava ni potrebna. Prosimo za dosledno upoštevanje varnostnih navodil, danih s strani osebja IJS, še posebej laboratorijskega osebja.
Prosto sprehajanje po laboratorijih Instituta zaradi varnostnih razlogov ni dovoljeno, zato prosimo, da se držite skupine.
Fotografiranje v prostorih IJS in na zunanjih površina IJS je brez pisnega soglasja prepovedano. Za razumevanje se zahvaljujemo!
Več na spletni strani >>

HR »meet-up«: Zajemanje podatkov v HR procesu in njihova kvalitetna uporaba pri izboljšanju procesa upravljanja s svojimi zaposlenimi
2023-03-24 08:00 - 09:30
V okviru razvoja človeških virov SRIP vabimo kadrovske strokovnjake na 16. HR »meet-up«, v petek, 24. marca 2023, od 08.00 do 09.30 v spletnem okolju Zoom.
HR strokovnjakinja z dolgoletnimi izkušnjami dela s podjetji gospa Tina Kastelic bo predstavila metode merjenja na nivoju posameznika, timov in organizacij.
Ključno pri strateškem načrtovanju HR aktivnosti je dobro poznavanje stanja. To nam lahko zagotovijo le točni podatki, merjenje in spremljanje. V svetu ljudi in kadrov se vsega resdna ne da izmeriti, ampak poznanih pa je veliko metod, ki nam merjenje omogočajo in tako lažje, bolj objektivno in tudi bolj uspešno upravljamo z našimi zaposlenimi.
Vljudno vabljeni, da se nam pridružite in najdete nekaj uporabnih podatkov za delo v vaših podjetjih.
V primeru, da imate kakšen predlog za temo na področju HR, ki bi jo radi prediskutirali na HR meet up-ih smo nam prosim sporočite.
Povezava do dogodka>>

Prosimo za predhodno prijavo na dogodek na: matej.kirn@gzs.si

Konferenca eduTech 2023
2023-03-22 09:00 - 15:00 | Športna dvorana Kočevje
Podjetniški inkubator Kočevje s partnerji pripravlja v sredo, 22. marca 2023 v Športni dvorani Kočevje konferenco eduTech 2023. Na konferenci z naslovom “Digitalne evolucije brez učiteljev ne bo” želijo v prvi vrsti izpostaviti dobre prakse uporabe tehnologije za večji poudarek izkustvenega učenja in medpredmetnega povezovanja v luči izzivov 21. stoletja.

Na EduTech konferenci 2023 bodo identificirane dobre prakse, kako pri različnih predmetih na različnih stopnjah izobraževanja že danes nekateri učitelji aktivno uporabljajo tehnologijo. Nekateri zgolj računalniške programe, drugi mobilne aplikacije, tretji robotke brez uporabe računalnikov, nekateri XR tehnologije za boljšo predstavnost in virtualno izkušnjo. A primerov je še več. Vse to se dogaja pri učiteljih brez predhodnega računalniškega znanja.

Na enem mestu bodo zbrali praktične primere, demonstracijo različnih tehnologij, predstavnike šol, ki bodo odgovorni za bodočnost razvoja njihovih izobraževalnih institucij, fakultete kot izobraževalce učiteljev, odločevalce, predstavnike podjetij, lokalnih skupnosti in medije.

Spletna stran s programom: http://www.inkubator-kocevje.si/edutech/

Gospodarska delegacija v Dubaj
2023-03-19 - 2023-03-22
SPIRIT Slovenija vljudno vabi predstavnike slovenskih podjetij s področij naprednih digitalnih tehnologij, avtomatizacije in robotizacije, IoT, AI, Blockchain, Big Data, Cloud computing, Digitalni dvojčki in platforme, AR, VR, XR, 3D tiskanje in ostale tehnologije, relevantne za digitalni in zeleni prehod, k udeležbi v gospodarski delegaciji v Dubaj, ZAE.

Dubaj, 19. – 22. marec 2023

Več informacij v PDF-ju in na povezavi spodaj:
https://www.gzs.si/Dogodki/19-03-2023/gospodarska-delegacija-v-dubaj-zae-dubaj-19–22-marec-2023

Getting Started with Industrial Simulation
2023-03-16 19:00 - 20:00
Računalniška simulacija je daleč napredovala. Digitalni dvojčki, programiranje brez povezave, simulacije in programska oprema niso več orodja za zelo velike in zelo povezane integratorje, proizvajalce originalne opreme robotov in proizvajalce. Programska oprema postaja enostavnejša za uporabo, neprecenljiva kot orodje za načrtovanje in razlikovanje pri navajanju velikih, kompleksnih projektov. Orodja dokazujejo učinkovitost pri zasnovah in zmanjšujejo čas in stroške proizvajalcem strojev. Pridružite se spletnemu seminarju, če želite izvedeti več o tem, kdo, kaj in zakaj s področja simulacije v panogah robotike in avtomatizacije.
Ključne tematike:

Kaj je digitalni dvojček? Zakaj je pomembno?
Zakaj integratorji robotov vlagajo v te tehnologije?

Kateri so nekateri izzivi, da bi to tehnologijo naredili lažjo za uporabo in bolj dostopno?

Poslovna konferenca z delegacijo iz Turčije
2023-03-14 10:00 - 17:00 | Gospodarska zbornica Slovenije, Dimičeva ulica 13, Ljubljana, 1000, Slovenia
Gospodarska zbornica Slovenije GZS in Grozd obrambne industrije Slovenije GOIS skupaj s partnerji organizirata v času od 13. do 15. marca 2023 povratni obisk turške delegacijeSAHA. V času obiska ste vljudno vabljeni na poslovno konferenco, ki se bo odvila 14.marca med 10. in 17. uro v prostorih Gospodarske zbornice.
V organizaciji turškega Odbora za ekonomske odnose s tujino (DEIK), Javne agencije SPIRITin GZS bo Slovenijo v 2023 obiskala poslovna delegacija iz Turčije. Pričakujejo obiskpribližno 20 predstavnikov turških podjetij iz različnih sektorjev. Gre za povratni obisk vpovezavi z izhodno delegacijo slovenskih podjetij v Ankaro in Istanbul, ki so jo izvedliavgusta 2022.
Ob tej priložnosti bo na GZS v torek, 14. marca 2023 organizirajo poslovno srečanje medturškimi in slovenskimi podjetji s poudarkom na bilateralnih razgovorih (B2B) medzainteresiranimi podjetji.

INTEGRADDE Final Event: The future of European Manufacturing
2023-03-14 09:30 - 13:30
V torek, 14. marca 2023 Projekt H2020 INTEGRADDE ima svoj zaključni dogodek v Bruslju (hibridni, format). Dogodek bo potekal od 9.30 do 14.30 v La Tricoterie. Dogodek podpirata European Factories of the Future Research Association (EFFRA) in European Association of the Machine Tool Industries and related Manufacturing Technologies (CECIMO).
Konferenca (ki bo vključevala različne razprave in kosilo za mreženje) bo združila oblikovalce politik na visoki ravni, industrijske akterje, raziskovalne ustanove in druge pomembne zainteresirane strani, da bi izmenjali mnenja o trenutno najbolj perečih vprašanjih, povezanih s 3D-tiskanjem v proizvodnem sektorju.
Dogodek bo ponudil prostor za mreženje podobno mislečih ljudi v predelovalni industriji, hkrati pa bo predstavil najnovejši napredek v aditivni proizvodnji, dosežke projekta in prihajajoče priložnosti preizkusa pred naložbo iz sorodnih projektov EU za tehnološke inovacije. Dogodek bo ponudil tudi pregled trenutne in prihodnje postavitve 3D-tiskanja z vidika nekaterih najbolj priznanih glasov v industriji.
Podroben dnevni red dogodka najdete tukaj>>.

SIQ usposabljanja v marcu
2023-03-13 - 2023-03-29
Slovenski institut za kakovost in meroslovje nudi aktualna znanja, izmenjavo izkušenj in strokovno podporo pri iskanju praktičnih rešitev iz delovnega okolja njihovih udeležencev. Z uveljavljenimi predavatelji ter mednarodnim povezovanjem ostajajo vodilni na področjih kakovosti in odličnosti.
Vljudno vas vabimo k udeležbi na spodaj navedenih usposabljanjih, ki bodo potekala v mesecu marcu 2023.
Za vsa izobraževanja velja popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.
Za dodatne informacije in prijavo sledite povezavam.

Intenzivno usposabljanje: VODJA VITKIH PROJEKTOV IZBOLJŠAV, pričetek 23. 03. 2023 Usposabljanje zaključite s predstavitvijo projektne naloge in prejmete naziv vodja vitkih projektov izboljšav.
Šola sodobnega voditeljstva, pričetek 28. 03. 2023 (1 dan)
Tečaj za notranje presojevalce sistema vodenja kakovosti v medicinskem laboratoriju SIST EN ISO 15189:2013, 13. – 14. 03. 2023
Tečaj za notranje presojevalce sistema vodenja kakovosti ISO 9001:2015, 15. – 16. 03. 2023
Tečaj za notranje presojevalce sistema upravljanja informacijske varnosti ISO/IEC 27001:2022, 22. – 23. 03. 2023
Pot do oznake CE, 29. 03. 2023 in 18. 04. 2023
Sistem upravljanja s premoženjem ISO 55001 – predstavitev in praktični napotki, 15. 03. 2023
Presoja procesa VDA 6.3 (4. izdaja, 2023), novosti in spremembe, 17. 03. 2023 NOVOST
Statistično obvladovanje procesov – SPC, 24. 03. 2023
Priprava kontrolnega plana – plan obvladovanja proizvodnje, 27. 03. 2023
Obvladovanje tveganj in register tveganj, 29. 03. 2023 in 14. 04. 2023

Vljudno vabljeni!

Brezplačni strokovni posvet - »Okoljski vidiki gradiv«
2023-03-10 10:00 - 12:00
SPIRIT Slovenija vas vabi, da se udeležite brezplačnega strokovnega posveta z naslovom: »Okoljski vidiki gradiv«, ki bo potekal v petek, 10. marca 2023, ob 10.00 uri v okviru sejma MEGRA in GREEN v Gornji Radgoni na Pomurskem sejmu (dvorana 1).

Datum: 10. marec 2023, ob 10.00 uri
Kraj: v okviru sejma MEGRA in GREEN v Gornji Radgoni na Pomurskem sejmu (dvorana 1)
SPIRIT Slovenija vas vabi, da se udeležite brezplačnega strokovnega posveta z naslovom: »Okoljski vidiki gradiv«, ki bo potekal v petek, 10. marca 2023, ob 10.00 uri v okviru sejma MEGRA in GREEN v Gornji Radgoni na Pomurskem sejmu (dvorana 1).
Program
Organizator posveta je Ministrstvo za gospodarstvo, turizem in šport – Direktorat za lesarstvo.
Moderator posveta: gospod Velislav Žvipelj, MGTŠ, Direktorat za lesarstvo
Prijava: Zaželena je predhodna prijava do 6. 3. 2023, ki pa ni obvezna, na e-naslov: franc.pohleven@bf.uni-lj.si.
